ભારતમાં વૈભવી કાર સેગ્મેન્ટમાં સારો એવો વધારો જોવા મળી રહ્યો છે. ભારતમાં જેટલા પ્રમાણમાં સામાન્ય કાર્સનું વેચાણ થઇ રહ્યું છે, તેવી જ રીતે વૈભવી કાર્સ પણ પોતાનો દબદબો બનાવી રહી છે. ખાસ કરીને બિઝનેસ ટાયકૂન અને યુવાનોમાં આ કાર્સનો ક્રેઝ વધારે જોવા મળી રહ્યો છે. હાલના વૈભવી કારના માર્કેટની વાત કરવામાં આવે તો ચોક્કસપણે જર્મન કાર નિર્માતાઓનું એક હથ્થું શાસન છે, તેમ કહી શકાય. ભારતમાં મર્સિડીઝ બેન્ઝ, બીએમડબલ્યુ અને ઑડી વચ્ચે સ્પર્ધા છે, ત્યારે આ સ્પર્ધામાં વધુ એક નામ હવે ઉમેરાવા જઇ રહ્યું છે. આ કાર બ્રાન્ડ જાપાનની છે, જેથી કહી શકાય કે ભારતમાં જર્મનીને જાપાન ટક્કર આપવા આવી રહ્યું છે.